**PREČO SEPAROVAŤ**

Separovaný zber komunálneho odpadu je jediným riešením zníženia množstva komunálneho odpadu. Pri separovanom zbere sa nepotrebná vec nepovažuje za odpad, ale za surovinu, ktorá môže znovu vstúpiť do výrobného procesu. Šetrí sa tým množstvo prírodných zdrojov, znižujú sa negatívne vplyvy na zdravie ľudí a životné prostredie, a to nielen vo výrobných procesoch, ale aj na skládkach komunálnych odpadov, kde neseparovaný komunálny odpad môže vytvárať nekontrolovateľné procesy.

Dôkladným separovaním sa vyprodukuje menšie množstvo komunálneho odpadu, ktorý sa skládkuje a tým sa znižujú náklady na odvoz komunálneho odpadu.

**PAPIER**

PATRIA SEM: Noviny, časopisy, kancelársky papier, reklamné letáky, stlačené krabice, kartóny, papierové obaly, papierové tašky.

NEPATRIA SEM: Väzbové obaly kníh, mokrý, mastný alebo znečistený papier, asfaltový a dechtový papier, použité plienky a hygienické potreby, alobal, celofán a pod.

**Kontajner na papier je celoročne umiestnený vo dvore za kultúrnym domom alebo formou mobilného zberu, ktorý je vyhlásený v miestnom rozhlase.**

**SKLO**

PATRIA SEM: Nevratné obaly z alkoholických alebo nealkoholických nápojov, poháre, sklenené črepy a pod.

NEPATRIA SEM: Porcelán, keramika, drôtené sklo, autosklo, zrkadlá, TV obrazovky, pozlátené a pokované sklo alebo technické druhy skla.

**Kontajnery na sklo sú celoročne umiestnené na vyhradených miestach v obci.**

**PLASTY, KOVOVÉ OBALY, TETRAPAKY**

PATRIA SEM: Neznečistené stlačené alebo zošliapnuté PET fľaše z nápojov, plastové a mikroténové vrecká, baliace fólie, polystyrén, tégliky z jogurtov, obaly z CD, obaly z pracích a čistiacich prostriedkov a kozmetiky, tetrapakové obaly z mlieka, džúsov, plechové obaly z nápojov, konzervy.

NEPATRIA SEM: Mastné obaly so zvyškom potravín, podlahové krytiny, novodurové rúrky, obaly z nebezpečných látok, ako napr. motorových olejov, farieb a pod.

**Zber a vývoz sa uskutočňuje jedenkrát mesačne podľa harmonogramu zberu. Odovzdáva sa v pridelených plastových vreciach, ktoré občania pripravia pri svoje nehnuteľnosti**

**KOVY**

PATRIA SEM: Kovové obaly, konzervy, kovové výrobky a súčiastky, alobal.

NEPATRIA SEM: Kovové obaly kombinované s iným materiálom, napr. tuby z krémov a pást, kovové obaly obsahujúce zvyšky nebezpečných látok.

**Kontajner pre kovový odpad je umiestnený vo dvore za kultúrnym domom.**

**ELEKTROODPAD**

PATRIA SEM: staré, poškodené, nefunkčné elektrospotrebiče, osobné počítače, práčky, chladničky, vysávače, elektrické kuchynské spotrebiče, televízory, audiotechnika a pod.

NEPATRIA SEM: žiarovky, žiarivky, akumulátory, batérie

**Vývoz elektroodpadu zabezpečuje obec minimálne 2x ročne. Miesto a termín vývozu oznámi obec vyvesením na úradnej tabuli a vyhlásením v miestnom rozhlase.**

**ŠATSTVO A TEXTIL**

PATRÍ SEM: staré šatstvo, textílie, látky, textilné prikrývky a deky

**Realizuje sa prostredníctvom špecializovaných kontajnerov umiestnených na vyhradených miestach v obci.**

**OBJEMOVÝ ODPAD**

PATRÍ SEM: odpad z domácností, ktorý svojím rozmerov a hmotnosťou nezodpovedá používaným zberným nádobám – nábytok, podlahoviny, dvere, okná ....

**Vývoz veľkoobjemového odpadu zabezpečuje obec 2x ročne. Miesto a termín realizácie oznámi obec vyvesením na úradnej tabuli a vyhlásením v miestnom rozhlase.**

**ZMESOVÝ KOMUNÁLNY ODPAD**

PATRIA SEM: zložky komunálneho odpadu, ktoré nie je možné vytriediť

NEPATRIA SEM: nebezpečné odpady, elektroodpad, atď.

**Zmesový komunálny odpad sa ukladá do kuka nádob, ktoré majú občania pri svojich nehnuteľnostiach. Vývoz sa uskutočňuje nepárnu stredu.**

**POUŽITÉ TONERY A CARTRIDGE**

V priestoroch obecného úradu je umiestnený zberný box, do ktorého sa môžu vhadzovať použité tonery a cartridge. Do zberného boxu sa vkladajú v airbagu (vzduchový obal), igelitovom sáčku alebo inak zabalené, aby nedošlo k ich poškodeniu.